Príloha č. 2 výzvy na predloženie ponuky

**Rámcová zmluva na nákup IKT a príslušenstva**

Číslo zmluvy Kupujúceho: ................

Táto rámcová zmluva s jedným účastníkom bez opätovného otvorenia súťaže sa uzatvára podľa ustanovenia § 269 ods. 2 zákona č. 513/1991 Zb. Obchodný zákonník v platnom znení a ustanovenia § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „**Zmluva**“) medzi nasledovnými zmluvnými stranami:

1. **DataCentrum**

sídlo: Cintorínska 5, 814 88 Bratislava

IČO: 00151564

IČ DPH: nie je platiteľom DPH

konajúce prostredníctvom: Mgr. Tibor Tarábek, riaditeľ DataCentra

bankové spojenie: Štátna pokladnica

číslo účtu v tvare IBAN: SK40 8180 0000 0070 0009 2437

(ďalej len „**Kupujúci**“)

sídlo:

IČO:

IČ DPH:

registrácia:

konajúca prostredníctvom:

bankové spojenie:

číslo účtu:

(ďalej len „**Predávajúci**“)

(Kupujúci a Predávajúci ďalej spolu len „**Zmluvné strany**“ alebo každý samostatne aj ako „**Zmluvná strana**“)

**Preambula**

1. Kupujúci zaslal v rámci existujúceho dynamického nákupného systému „Nákup IKT a príslušenstva“ dňa [•] výzvu na predkladanie ponúk na predmet obstarávania s názvom „Výzva č. 7 - Backup HW Infrastructure“ (ďalej len „**Súťaž**“).
2. Predávajúci je odborníkom v odbore informačných technológií so špecializáciou na dodávku Tovaru, zaistenia jeho podpory a poskytovania Súvisiacich služieb a je plne oboznámený s charakteristikami, funkčnosťami a technológiami Tovaru požadovaného Kupujúcim.
3. Predávajúci predložil svoju ponuku do Súťaže, pričom na základe vyhodnotenia bola ponuka Predávajúceho vyhodnotená ako úspešná.
4. Na základe skutočností uvedených vyššie a predloženej ponuky Predávajúceho v rámci Súťaže sa Zmluvné strany v slobodnej vôli rozhodli uzatvoriť túto Zmluvu.
5. Predávajúci je pripravený plniť svoje povinnosti vyplývajúce z tejto Zmluvy a dodať Kupujúcemu Tovar a poskytnúť Súvisiace služby podľa tejto Zmluvy v súlade s princípmi „best practice“ podľa svojho najlepšieho vedomia, v prospech Kupujúceho a s ohľadom na hospodárne nakladanie s finančnými prostriedkami Kupujúceho.

# Výklad pojmov

## Nižšie uvedené pojmy majú význam definovaný v tomto Článku 1.1 s tým, že v texte tejto Zmluvy sú uvedené vždy s veľkým začiatočným písmenom:

## „**Deň dodania**“ má význam podľa Článku 4.3;

## „**Dodacia lehota**“ má význam podľa Článku 5.2;

## „**Dokumentácia**“ znamená:

## dokumentáciu špecifikovanú v **Prílohe č. 1** [*Špecifikácia predmetu zmluvy a štruktúrovaný rozpočet ceny*],

## dokumentáciu od výrobcu či inej tretej osoby obvykle dodávanú s Tovarom/zariadeniami (vrátane manuálu, certifikátov, overení o zhode a podobných dokumentov, ak sú potrebné k používaniu Tovaru) umožňujúce komplexnú administráciu dodaného Tovaru Predávajúcim tak, aby na základe takejto dokumentácie boli administrátori Kupujúceho schopní samostatne, bez zásahu Predávajúceho, ovládať a administrovať Tovar,

## „**Hardware**“ znamená hardware bližšie špecifikovaný v **Prílohe č. 1** [*Špecifikácia predmetu zmluvy a štruktúrovaný rozpočet ceny*];

## „**Inštalácia**“ znamená:

## v prípade Hardware vykonanie všetkých činností potrebných k uvedeniu Hardware do plnej prevádzky v súlade s jeho špecifikáciami zahrňujúcimi okrem iného umiestnenie na miesto v rámci Miesta plnenia, pripojenie k sieti elektrickej energie a prepojenie s ostatnými hardwarovými prvkami v IT prostredí Kupujúceho, a

## v prípade Software vykonanie všetkých činností potrebných k jeho uvedeniu do plnej prevádzky v súlade s jeho špecifikáciami na platforme v IT prostredí Kupujúceho;

## 

## „**IT prostredie Kupujúceho**“ znamená pre účely tejto Zmluvy všetok hardware vo vlastníctve Kupujúceho a programové vybavenie, vo vzťahu ku ktorému je Kupujúci nositeľom potrebných oprávnení;

## „**Kúpna cena**“ má význam uvedený v Článku 3.1;

## „**Miesto dodania**“ má význam uvedený v Článku 5.1;

## „**Obchodný zákonník**“ znamená zákon č. 513/1991 Zb. Obchodný zákonník v znení neskorších predpisov;

## „**Objednávka**“ má význam uvedený v Článku 4.1;

## „**Oprávnená osoba**“ má význam podľa Článku 13.2;

## „**Software**“ znamená software bližšie špecifikovaný v **Prílohe č. 1** [*Špecifikácia predmetu zmluvy a štruktúrovaný rozpočet ceny*].

## „**Súťaž**“ má význam podľa bodu (A) preambuly tejto Zmluvy;

## „**Súvisiace služby**" znamená služby poskytované Predávajúcim Kupujúcemu najmenej v rozsahu a podľa podmienok stanovených v **Prílohe č. 1** [*Špecifikácia predmetu zmluvy a štruktúrovaný rozpočet ceny*], najmä (i) poskytovanie Záručného servisu a podpory, (ii) vykonanie Inštalácie, (iii) rozbalenie, odvoz a ekologická likvidácia odpadu vrátane obalových materiálov a (iv) vykonanie Školenia používateľov Tovaru a jeho administrátorov.

## „**Tovar**“ znamená Hardware a príslušenstvo a/alebo oprávnenie na používanie Software, a to podľa špecifikácie v **Prílohe č. 1** [*Špecifikácia predmetu zmluvy a štruktúrovaný rozpočet ceny*].

## „**Zákon o registri partnerov verejného sektora**“ znamená zákon č. 315/2016 Z.z. o registri partnerov verejného sektora a o zmene a doplnení niektorých zákonov;

## „**Zákon o verejnom obstarávaní**“ znamená zákon č. 343/2015 Z. z. o verejnom obstarávaní a o zmene a doplnení niektorých zákonov v platnom znení;

## „**Záručná doba**“ má význam uvedený v Článku 7.1;

## „**Záručný servis a podpora**“ má význam uvedený v Článku 8.1

## „**Zmluva**“ znamená túto rámcovú zmluvu o nákup IKT a príslušenstva.

## Pre výklad tejto Zmluvy platia nasledujúce pravidlá:

## Odkazy na „**Články**“ a „**Prílohy**“ sa vykladajú ako odkazy na príslušné články a prílohy tejto Zmluvy.

## Pojmy definované v tejto Zmluve v množnom čísle majú zhodný význam aj v jednotnom čísle a naopak.

## Odkazy na „**dni**“ sú odkazmi na kalendárne dni.

## Odkazy na „**pracovné dni**“ znamenajú odkazy na ktorýkoľvek deň, okrem soboty a nedele a dní, na ktoré pripadá štátny sviatok alebo iný deň pracovného pokoja podľa platných a účinných právnych predpisov Slovenskej republiky.

## Pojem „**vada**“ znamená akúkoľvek vadu, vrátane vady právnej, ako je špecifikovaná najmä v ustanoveniach § 422 Obchodného zákonníka, napríklad rozpor medzi skutočnými vlastnosťami Plnenia a vlastnosťami, ktoré sú preňho stanovené príslušnými Prílohami alebo Zmluvou, ktoré sú napríklad spôsobené realizovaným Plnením, vadami Plnenia a podobné.

## Pojmy uvedené s veľkým začiatočným písmenom v jednotlivých Prílohách majú rovnaký význam ako v tele Zmluvy, pokiaľ nie je v konkrétnej Prílohe výslovne uvedené inak.

## Pokiaľ nie je skratka či pojem uvedený s veľkým písmenom v Prílohách tejto Zmluvy alebo iných častiach dokumentácie, okrem tela Zmluvy, definovaným pojmom v zmysle Článku 1.1, má takáto skratka či pojem význam zvyčajne mu prikladaný v oblasti informačných a komunikačných technológií, pokiaľ nevyplýva z okolností inak.

## V prípade rozporu medzi textom tela tejto Zmluvy a jej Prílohami má prednosť text tela tejto Zmluvy.

# Predmet Zmluvy

## Predmetom Zmluvy je záväzok Predávajúceho počas trvania Zmluvy na základe Objednávok:

## 

## dodať Kupujúcemu Tovar, odovzdať Kupujúcemu Dokumentáciu a previesť na Kupujúceho vlastnícke právo k Tovaru, ak to povaha Tovaru umožňuje; a

## poskytovať v súvislosti s dodaním Tovaru Kupujúcemu Súvisiace služby podľa Článku 8, a to v závislosti od kategórie dodaného Tovaru.

## Predmetom Zmluvy je tiež záväzok Kupujúceho riadne a včas dodaný Tovar prevziať a zaplatiť Predávajúcemu Kúpnu cenu v súlade so Zmluvou.

## 

# Kúpna cena

## Kúpna cena za Tovar je uvedená v **Prílohe č. 1** [*Špecifikácia predmetu zmluvy a štruktúrovaný rozpočet ceny*], a to ako cena za jednotlivé časti Tovaru (ďalej len „**Kúpna cena**“). Kúpna cena zahŕňa tiež odmenu Predávajúceho za poskytovanie Súvisiacich služieb a je stanovená v zmysle všeobecne záväzných právnych noriem. Pre vylúčenie pochybností platí, že Predávajúci nemá nárok na zaplatenie inej odmeny za poskytovanie Súvisiacich služieb, ako ustanovuje tento Článok 3.1.

## Maximálny finančný limit tejto Zmluvy je ......................,- EUR (slovom ..................eur) bez DPH, t. j. ......................,- EUR (slovom ..................eur) vrátane DPH.

## Kúpna cena zahŕňa všetky náklady Predávajúceho vynaložené v súvislosti s dodávkou požadovaných Tovarov a poskytovaním Súvisiacich služieb (najmä, ale nie výlučne náklady na obstaranie Tovaru, dovozné clá, dopravu do Miesta dodania, náklady na obalovú techniku a balenie Tovaru vrátane ich likvidácie, ako aj všetky ďalšie náklady na Súvisiace služby).

## Kúpna cena je stanovená v mene EURO. Ak je Predávajúci platcom DPH, k fakturovanej Kúpnej cene bude pripočítaná daň z pridanej hodnoty stanovená v súlade s právnymi predpismi platnými v Deň dodania.

# Podmienky dodania a preberania Tovaru

## Predávajúci sa zaväzuje dodať Kupujúcemu Tovar a poskytovať Súvisiace služby v Mieste dodania a v Deň dodania na základe písomných objednávok Kupujúceho doručených Predávajúcemu spôsobom podľa Článku 12 (ďalej ako „**Objednávka**“). Doručením Objednávky Predávajúcemu vzniká čiastková kúpna zmluva, predmetom ktorej je okrem iného záväzok Predávajúceho dodať Kupujúcemu v Objednávke špecifikovaný Tovar a poskytnúť Súvisiace služby a záväzok Kupujúceho zaplatiť Predávajúcemu za riadne a včas dodaný Tovar a poskytnuté Súvisiace služby Kúpnu cenu, a to za podmienok podľa tejto Zmluvy.

## Kupujúci si vyhradzuje právo zadávať Objednávky Predávajúcemu s ohľadom dostupnosť finančných zdrojov, ako aj na aktuálnu potrebu Kupujúceho, ekonomickú výhodnosť, hospodárnosť a efektívnosť vynakladaných finančných prostriedkov. Predávajúci berie na vedomie, že zadávanie Objednávok Predávajúcemu je právom Kupujúceho a Kupujúci nie je povinný zadať žiadnu Objednávku Predávajúcemu na základe tejto Zmluvy.

## Predávajúci minimálne 3kalendárne dni pred dňom dodania Tovaru a poskytnutia Súvisiacich služieb, ktorý určí Predávajúci v rámci Dodacej lehoty (ďalej ako „**Deň dodania**“), upozorní Kupujúceho na dodanie Tovaru/na poskytnutie Súvisiacich služieb v určený Deň dodania, a to prostredníctvom elektronickej pošty na adresu osoby oprávnenej konať vo veciach technických za Kupujúceho podľa Článku 12.

## Tovar za Kupujúceho preberá osoba oprávnená konať vo veciach technických, pokiaľ nebolo Zmluvnými stranami písomne dojednané inak alebo ak nie je ustanovené inak v Objednávke.

## Tovar sa považuje za riadne dodaný po skončení preberacieho konania a podpísaní dodacieho listu s uvedením dátumu, pečiatkou a podpisom zodpovednej osoby Kupujúceho a Predávajúceho, a to dátumom podpisu zodpovednej osoby Kupujúceho uvedeným v dodacom liste. Predávajúci na dodacom liste uvedie špecifikáciu Tovarov, množstvo Tovarov, záruky a výrobné čísla výrobcu/výrobcov na všetky dodané Tovary a príslušenstvo vrátane poskytnutej Dokumentácie. Pre príslušenstvo Tovaru sa uvedie záruka v prípade, ak príslušenstvo má samostatnú záruku.

## Tovar je Predávajúci povinný dodať v množstve, akosti a vyhotovení, ktoré určuje Zmluva, ak nie je ustanovené inak v Objednávke. Dodaný tovar musí byť nový, nepoužívaný, riadne zabalený v originálnom balení, chránený a s potvrdeným záručným listom alebo ekvivalentným dokladom, pokiaľ je k nemu tento doklad obvykle dodávaný, vrátane Dokumentácie, t. j. najmä s návodom na obsluhu v slovenskom resp. českom jazyku na plnohodnotné používanie a so všetkými potrebnými inštalačnými médiami a príslušenstvom. Predávajúci sa zaväzuje dodať Tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom.

## Pri preberaní Tovaru je Kupujúci oprávnený Tovar prezrieť, aby zistil, či Tovar nevykazuje faktické prípadne iné vady. Kupujúci je povinný prevziať iba Tovar dodaný riadne, včas a bez vád. Kupujúci je oprávnený odmietnuť prevziať Tovar a nepodpísať dodací list v zmysle Článku 4.5 v prípade, ak má Tovar vady, najmä faktické vady (t.j. vady množstva Tovaru, vady v akosti a vyhotovení Tovaru, vady v obale alebo vybavení na prepravu, dodanie iného Tovaru alebo vady v dokladoch potrebných na užívanie Tovaru alebo iné vady Dokumentácie). V takomto prípade sa považuje takáto dodávka Tovaru za neuskutočnenú a Predávajúci sa dostáva do omeškania, a to až do riadneho odstránenia vady.

## V prípadoch, keď je na riadne užívanie dodaného Tovaru potrebné určité programové vybavenie (napr. firmware), je Predávajúci povinný Kupujúcemu poskytnúť alebo zabezpečiť poskytnutie ako súčasť Tovaru a za cenu zahrnutú v Kúpnej cene, oprávnenie použiť takéto programové vybavenie, a to v rozsahu a podľa podmienok stanovených v **Prílohe č. 1** [*Špecifikácia predmetu zmluvy a štruktúrovaný rozpočet ceny*], inak v rozsahu a za účelom obvyklým vo vzťahu k Tovaru.

# Čas a miesto dodania Tovaru a poskytnutia Súvisiacich služieb

## Miestom dodania Tovaru a poskytovania Súvisiacich služieb je sídlo Kupujúceho uvedené v záhlaví tejto Zmluvy, ak Objednávka neustanovuje inak (ďalej len „**Miesto dodania**“).

## Predávajúci sa zaväzuje dodať Tovar a poskytnúť Súvisiace služby podľa špecifikácie uvedenej v Objednávke najneskôr v lehote do 180 kalendárnych dní od doručenia Objednávky Predávajúcemu (ďalej len „**Dodacia lehota**"), ak Objednávka neustanovuje inak, pričom Dodacia lehota určená v Objednávke nesmie byť kratšia ako 30 kalendárnych dní od doručenia Objednávky Predávajúcemu.

## Predávajúci, jeho zamestnanci a tretie osoby, ktoré sa budú podieľať na plnení predmetu tejto Zmluvy v Mieste dodania, sa zaväzujú dodržiavať interné predpisy Kupujúceho, s ktorými Kupujúci oboznámi Predávajúceho pred podpisom Zmluvy alebo najneskôr v Čase dodania.

# Platobné a fakturačné podmienky

## Kupujúci sa zaväzuje za riadne a včas dodaný Tovar a poskytnuté Súvisiace služby zaplatiť Predávajúcemu Kúpnu cenu, a to na základe faktúry vystavenej Predávajúcim. Predávajúcemu vzniká právo na vystavenie faktúry podľa predchádzajúcej vety podpísaním dodacieho listu Kupujúcim podľa Článku 4.5. Kupujúci neposkytne Predávajúcemu preddavok na zrealizovanie predmetu plnenia Zmluvy.

## Každá faktúra vystavená Predávajúcim podľa tejto Zmluvy musí obsahovať náležitosti podľa všeobecne záväzných právnych predpisov vrátane zákona č. 222/2004 Z.z. o dani z pridanej hodnoty v platnom znení a číslo Zmluvy Kupujúceho. Neoddeliteľnou súčasťou faktúry Predávajúceho bude fotokópia dodacieho listu potvrdeného Kupujúcim podľa Článku 4.5.

## Faktúra je splatná do 30 dní od dátumu jej doručenia do sídla Kupujúceho.

Faktúry sú Kupujúcemu doručované výlučne:

1. elektronicky e-mailom vo formáte PDF na adresu elektronickej pošty: sekretariat@datacentrum.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Príloha k faktúre dodací list sa nesmie odosielať ako samostatný súbor, ale musí byť súčasťou faktúry (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti,

alebo

1. hodnoverne elektronicky prostredníctvom elektronickej schránky DataCentra zriadenej na portáli Slovensko.sk. Adresa elektronickej schránky - UPVS ID: ico://sk/00151564 Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.

Neúplne alebo nesprávne vystavenú faktúru je Predávajúci oprávnený v lehote splatnosti stornovať a doručiť Kupujúcemu oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a) alebo b) tohto Článku 6.3 a plynie u nej nová 30-dňová lehota splatnosti.

Neúplne alebo nesprávne vystavenú faktúru je Kupujúci oprávnený v lehote splatnosti vrátiť Predávajúcemu spolu so žiadosťou o opravu, resp. doplnenie faktúry. Nová, doplnená faktúra bude doručená spôsobom uvedeným v písm. a) alebo b) tohto Článku 6.3 a plynie u nej nová 30-dňová lehota splatnosti.

Predávajúci berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Predávajúceho, Kupujúci nie je povinný Predávajúcemu uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Kupujúci v omeškaní s úhradou Kúpnej ceny podľa faktúry. Predávajúci je povinný oznámiť Kupujúcemu akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Predávajúceho.

## Všetky faktúry Predávajúceho podľa tejto Zmluvy budú uhrádzané výhradne bezhotovostným prevodom. Faktúra sa považuje za riadne uhradenú dňom pripísania fakturovanej sumy Kúpnej ceny na účet Predávajúceho.

## Bankové spojenie Predávajúceho uvedené na faktúre musí byť zhodné s bankovým spojením uvedeným v záhlaví Zmluvy. Zmena bankového účtu Predávajúceho je možná iba na základe písomného dodatku k Zmluve.

# Záruka za akosť Tovaru a zodpovednosť za vady

## Minimálna záručná doba pre jednotlivé druhy Tovarov je uvedená v **Prílohe č. 1** [*Špecifikácia predmetu zmluvy a štruktúrovaný rozpočet ceny*] (ďalej len „**Záručná doba**“). Ak výrobca alebo distribútor Tovaru poskytuje dlhšiu Záručnú dobu, je Predávajúci povinný poskytnúť Kupujúcemu Záručnú dobu najmenej v rovnakej dĺžke trvania.

## Záručná doba začína plynúť deň nasledujúci po  dni podpísania dodacieho listu zo strany Kupujúceho podľa Článku 4.5.

## Predávajúci zodpovedá za to, že Tovary budú mať počas Záručnej doby vlastnosti stanovené výrobcom, a že Tovar bude spôsobilý na použitie na účel, na aký sa Tovar obvykle používa a na účel podľa Článku 2.3.

## Predávajúci zodpovedá za bezchybný technický a právny stav Tovaru. Predávajúci zodpovedá za vadu, ktorú má Tovar v okamihu, keď prechádza nebezpečenstvo škody na Tovare na Kupujúceho podľa Článku 10, aj keď sa vada stane zjavnou až po tomto čase. Povinnosti Predávajúceho vyplývajúce zo záruky za akosť Tovaru podľa tejto Zmluvy tým nie sú dotknuté.

## Ak Predávajúci nedodá Tovar riadne a včas, v množstve a v akosti dohodnutej Zmluvnými stranami v zmysle tejto Zmluvy a Objednávky, alebo pri dodaní Tovaru poruší niektorú z povinností vyplývajúcich mu zo všeobecne záväzných právnych predpisov Zmluvy alebo Objednávky, má dodaný Tovar vady. Pre vylúčenie pochybností platí, že za vady sa považujú aj vady Inštalácie a vady v Dokumentácii alebo jej častiach potrebných na užívanie Tovaru. Zodpovednosť za vady sa spravuje príslušnými ustanoveniami Obchodného zákonníka.

## Ak je dodaním Tovaru s vadami porušená Zmluva podstatným spôsobom, má Kupujúci nárok na odstránenie vád dodaním náhradného Tovaru za vadný Tovar, dodanie chýbajúceho Tovaru a požadovať odstránenie právnych vád. Ak je dodaním Tovaru s vadami porušená Zmluva nepodstatným spôsobom, má Kupujúci nárok na dodanie chýbajúceho Tovaru a odstránenie ostatných vád Tovaru a požadovať odstránenie právnych vád. Nároky z vád Tovaru sa nedotýkajú nároku na náhradu škody alebo na zmluvnú pokutu.

# Súvisiace služby

## **Záručný servis a podpora**. Predávajúci sa zaväzuje poskytovať Kupujúcemu služby spojené s priebežným zabezpečovaním bezplatného autorizovaného záručného servisu a podpory minimálne počas Záručnej doby a minimálne v rozsahu podľa podmienok stanovených v **Prílohe č. 1** [*Špecifikácia predmetu zmluvy a štruktúrovaný rozpočet ceny*], a to v Mieste dodania, ak Objednávka neustanovuje inak („**Záručný servis a podpora**“). V prípade potreby je Predávajúci na žiadosť Kupujúceho povinný zabezpečiť Záručný servis a podporu aj mimo Miesta dodania.

## Ak **Príloha č. 1** [*Špecifikácia predmetu zmluvy a štruktúrovaný rozpočet ceny*] nestanovuje inak, Predávajúci sa zaväzuje poskytovať Záručný servis a podporu minimálne s nasledovnými podmienkami:

## vykonávanie Záručného servisu a podpory odborne kvalifikovanými osobami,

## poskytovanie Záručného servisu a podpory od pondelka do piatka od ... hod do ..... hod, okrem štátnych sviatkov; v rámci Software podpory je Predávajúci okrem iného povinný sprístupniť Kupujúcemu všetky možnosti aktualizácií a upgrade dodaného Software, najmä firmware a ovládačov, a to za podmienok stanovených výrobcom Software,

## nástup servisného technika na opravu v Mieste dodania (v prípade žiadosti Kupujúceho aj mimo Miesta dodania Kupujúceho) najneskôr do 24 hodín od nahlásenia poruchy Predávajúcemu,

## odstránenie vád Tovaru najneskôr do 24 hodín od nástupu servisného technika, ak Kupujúci neurčí inak.

## Predávajúci znáša všetky náklady a výdavky spojené s odstránením vady Tovaru počas Záručnej doby (napr. dopravné náklady, výmena komponentov alebo iných častí Tovarov).

## Za riadne nahlásenie poruchy sa považuje doručenie žiadosti o vykonanie Záručného servisu a podpory Predávajúcemu v súlade s Článkom 12 obsahujúcej stručný opis poruchy, uvedenie času a predpokladaného dôvodu jej vzniku, mena, priezviska a pracovného postavenia oprávneného zástupcu Kupujúceho pre tieto účely. Pre vylúčenie akýchkoľvek pochybností sa Zmluvné strany dohodli, že za písomnú žiadosť sa pre účely tohto bodu Zmluvy považuje tiež žiadosť zaslaná elektronickou poštou na e-mailovú adresu uvedenú v Článku 12.4.

## Ak ide o vadu Tovaru, ktorú Predávajúci objektívne nemôže odstrániť v lehote podľa Článku 8.2, poskytne bezodplatne Kupujúcemu náhradné zariadenie rovnakých alebo lepších parametrov ako Tovar po dobu odstraňovania vady, resp. iné vhodné náhradné riešenie podľa žiadosti Kupujúceho.

## Záručná doba sa predlžuje o dobu od nahlásenia vady Tovaru Predávajúcemu po jej riadne odstránenie.

## **Inštalácia**. V prípade ak dodanie Tovaru alebo niektorej jeho časti vyžaduje Inštaláciu, zaväzuje sa Predávajúci vykonať Inštaláciu súčasne s dodaním Tovaru, a to v rámci dohodnutej Kúpnej ceny, v Mieste dodania a v Deň dodania, ak Objednávka neustanovuje inak.

## **Školenie**. Predávajúci je povinný vykonať prezenčné zaškolenie príslušných lokálnych administrátorov či ďalších osôb Kupujúceho pre Tovar v termíne určenom Kupujúcim v Objednávke („**Školenie**“). Súčasťou Školenia je aj poskytnutie Dokumentácie pre vykonanie Školenia a komplexnú administráciu Tovaru tak, aby na základe takejto Dokumentácie boli účastníci školenia absolvujúci Školenie schopní samostatne, bez zásahov Predávajúceho, ovládať a administrovať Tovar. Ak **Príloha č. 1** [*Špecifikácia predmetu zmluvy a štruktúrovaný rozpočet ceny*] nestanovuje inak:

## Predávajúci je povinný vykonať Školenie najmenej pre päť (5) účastníkov školenia,

## Školenie sa bude konať v pracovný deň v bežnej pracovnej dobe účastníkov školenia medzi 8:00 h. a 16:00 h.,

## Školenie bude trvať tak dlho, pokiaľ nebude splnený účel Školenia, najdlhšie dva (2) po sebe idúce pracovné dni,

## Školenie bude prebiehať v slovenskom alebo českom jazyku, pričom Dokumentácia na Školenie musí byť tiež v slovenskom alebo českom jazyku.

## **Obaly**. Predávajúci je povinný v súvislosti s dodaním Tovaru umiestniť Tovary do vhodného prepravného obalu zamedzujúceho alebo minimalizujúceho prípadné poškodenie Tovaru počas dopravy. Predávajúci je povinný zabezpečiť v Mieste dodania rozbalenie, odvoz a ekologickú likvidáciu obalových materiálov a iného odpadu vzniknutého pri dodaní Tovaru vrátane prípadnej likvidácie obalových materiálov a iného odpadu vzniknutých pri Inštalácií alebo Školení.

# Sankcie, náhrada škody

## V prípade omeškania s dodaním Tovaru alebo poskytnutím Súvisiacich služieb podľa Objednávky je Kupujúci oprávnený uplatniť si voči Predávajúcemu zmluvnú pokutu vo výške 0,05 % z celkovej kúpnej ceny Tovaru a Súvisiacich služieb podľa Objednávky za každý aj začatý deň omeškania s riadnym dodaním Tovaru alebo poskytnutím Súvisiacich služieb. Ustanoveniami o zmluvnej pokute nie je dotknutý nárok na náhradu škody, pričom Kupujúci je oprávnený požadovať náhradu škody aj v rozsahu prevyšujúcom zmluvnú pokutu.

## V prípade, ak Predávajúci nedodrží lehoty na odstránenie vád Tovaru v Záručnej dobe špecifikované v Článku 8.2, je Kupujúci oprávnený uplatniť si voči Predávajúcemu zmluvnú pokutu vo výške 0,05 % z hodnoty opravovaného Tovaru za každý aj začatý deň omeškania Predávajúceho s odstránením vady. Ustanoveniami o zmluvnej pokute nie je dotknutý nárok na náhradu škody, pričom Kupujúci je oprávnený požadovať náhradu škody aj v rozsahu prevyšujúcom zmluvnú pokutu.

## V prípade omeškania Kupujúceho s úhradou faktúry Predávajúceho, je Predávajúci oprávnený požadovať od Kupujúceho úroky z omeškania v sadzbe podľa nariadenia Vlády SR č. 21/2013 Z, z, ktorým sa vykonávajú niektoré ustanovenia Obchodného zákonníka. Predávajúci má nárok na náhradu škody spôsobenej omeškaním so splnením peňažného záväzku Kupujúceho, len ak táto škoda nie je krytá úrokmi z omeškania.

# Vlastnícke právo k Tovaru

## Kupujúci nadobúda vlastnícke právo Tovaru, len čo je mu Tovar dodaný. Nebezpečenstvo škody na Tovare prechádza z Predávajúceho na Kupujúceho podpísaním dodacieho listu Kupujúcim podľa Článku 4.5.

# Odstúpenie od Zmluvy

## Kupujúci je oprávnený odstúpiť od Zmluvy v prípade podstatného porušenia Zmluvy zo strany Predávajúceho, ktorým sa rozumie prípad, ak:

### je Predávajúci v omeškaní s dodaním Tovarov alebo poskytovaním Súvisiacich služieb o viac ako 90 kalendárnych dní;

### ide o opakovanú vadu Tovaru za predpokladu, že sa vada Tovaru vyskytne najmenej trikrát;

### Predávajúci koná v rozpore so Zmluvou, Objednávkou alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni;

### Kupujúci si zvolí odstúpenie ako nárok z vadného plnenia podľa ustanovenia § 436 ods. 1 písm. d) Obchodného zákonníka.

## Kupujúci je okrem iných dôvodov vyplývajúcich zo všeobecne záväzných právnych predpisov oprávnený od Zmluvy odstúpiť aj v prípade, ak nastane niektorý z dôvodov uvedených v § 19 ods. 1 písm. a) až f), ods. 2 a ods. 3 Zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá.

## Predávajúci je oprávnený odstúpiť od Zmluvy výlučne v prípade, ak je Kupujúci v omeškaní s uhradením faktúry o viac ako tridsať (30) kalendárnych dní a dlžnú čiastku Kupujúci neuhradí ani v primeranej dodatočnej lehote, nie kratšej ako tridsať (30) kalendárnych dní, poskytnutej mu Predávajúcim v písomnej výzve.

## Predávajúci berie na vedomie a súhlasí s tým, že Kupujúci je oprávnený bez akýchkoľvek sankcií odstúpiť od tejto Zmluvy s Predávajúcim v čase, kedy ešte nedošlo k plneniu z tejto Zmluvy, a to v prípade, ak výsledky administratívnej finančnej kontroly vykonanej riadiacim orgánom pre operačný program Technická pomoc neumožnia Kupujúcemu financovanie výdavkov vzniknutých v súvislosti s obstaraním Tovaru a Súvisiacich služieb na základe tejto Zmluvy. Odstúpenie od Zmluvy je účinné dňom doručenia oznámenia o odstúpení od Zmluvy Predávajúcemu. Zmluvné strany nemajú nárok na odstupné.

## Odstúpenie od Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane v súlade so Zmluvou.

## Pre vylúčenie akýchkoľvek pochybností sa Zmluvné strany dohodli, že odstúpenie od Zmluvy nemá vplyv na povinnosti Predávajúceho týkajúce sa poskytovania Záručného servisu a podpory počas plynutia Záručnej doby.

# Doručovanie

## Akákoľvek písomnosť alebo iné správy, ktoré sa doručujú v súvislosti so Zmluvou (každá z nich ďalej ako „**Oznámenie**“) musia byť:

### v písomnej podobe;

### doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto Článkom 12.

## Zmluvné strany sa dohodli, že možnosť doručovania elektronickou poštou sa neaplikuje v prípade, ak ide o zaslanie odstúpenia od Zmluvy ktoroukoľvek Zmluvnou stranou.

## Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne oznámi Predávajúcemu v súlade s týmto Článkom 12:

k rukám:

email:

osoba oprávnená konať vo veciach technických:

email:

## Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne oznámi Kupujúcemu v súlade s týmto Článkom 12:

Predávajúci:

/ Názov spoločnosti /......

/ Adresa /......

k rukám: ......

email: ......

## Oznámenie nadobúda účinnosť okamihom jeho prevzatia a má sa za prevzaté:

### v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo

### v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

### v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

# Partner verejného sektora a subdodávatelia

## Ak sa na Predávajúceho vzťahuje povinnosť byť zapísaný v registri partnerov verejného sektora podľa Zákona o registri partnerov verejného sektora, je povinný uvedenú povinnosť dodržať po celú dobu platnosti tejto Zmluvy.

## Predávajúci vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle Zákona o registri partnerov verejného sektora a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej Predávajúci vyhlasuje, že ku dňu podpísania tejto Zmluvy má ako partner verejného sektora alebo má osoba, ktorá plní povinnosti oprávnenej osoby pre Predávajúceho v zmysle zákona o registri partnerov verejného sektora (ďalej len „**Oprávnená osoba**“), splnené všetky povinnosti, ktoré pre Predávajúceho ako partnera verejného sektora alebo pre Oprávnenú osobu vyplývajú zo Zákona o registri partnerov verejného sektora a konečným užívateľom výhod nie je Oprávnená osoba (verejný funkcionár) vymedzená v § 11 ods. 1 písm. c) Zákona o verejnom obstarávaní. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, Kupujúci nie je v omeškaní s plnením svojich povinností podľa tejto Zmluvy až do splnenia povinnosti Predávajúceho, resp. Oprávnenej osoby.

## Predávajúci zapísaný v registri partnerov verejného sektora ku dňu podpísania tejto Zmluvy v zmysle Zákona o registri partnerov verejného sektora je povinný Kupujúcemu písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.

## V prípade, že subdodávateľ má povinnosť byť zapísaný v registri partnerov verejného sektora podľa Zákona o registri partnerov verejného sektora, tak Predávajúci je povinný uvedenú povinnosť zabezpečiť zo strany subdodávateľa po celú dobu platnosti tejto Zmluvy. Subdodávatelia musia spĺňať podmienky § 41 ods. 1 písm. b) platného Zákona o verejnom obstarávaní.

## V prípade, že má Predávajúci v čase uzavretia tejto Zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na vykonávaní predmetu Zmluvy, je povinný pri podpise Zmluvy písomne uviesť v **Prílohe č. 2** [*Zoznam subdodávateľov*] údaje o subdodávateľovi/subdodávateľoch v rozsahu podľa § 41 ods. 3 Zákona o verejnom obstarávaní: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok (v) údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Využitím subdodávateľa nie je dotknutá zodpovednosť Predávajúceho za plnenie Zmluvy v súlade s § 41 ods. 8 Zákona o verejnom obstarávaní a Predávajúci je povinný odovzdávať Kupujúcemu plnenia sám, na svoju zodpovednosť, v dohodnutom čase a v dohodnutej kvalite.

## Predávajúci je oprávnený zmeniť a/alebo doplniť subdodávateľa počas trvania Zmluvy, ak táto Zmluva neustanovuje inak. Predávajúci je povinný v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plniť predmet Zmluvy, písomne oznámiť Kupujúcemu akúkoľvek zmenu/doplnenie subdodávateľa a údaje o novom subdodávateľovi v rozsahu podľa Článku 13.5. Ak navrhovaný/nový subdodávateľ nespĺňa podmienky účasti podľa § 41 ods. 1 písm. b) Zákona o verejnom obstarávaní, Kupujúci písomne požiada Predávajúceho o jeho nahradenie. Predávajúci doručí návrh nového subdodávateľa do 5 pracovných dní odo dňa doručenia žiadosti Kupujúceho, ak Kupujúci neurčil inú lehotu.

## Kupujúci je oprávnený požiadať Predávajúceho, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo verejnom obstarávaní, ak má zmenený/nový subdodávateľ alebo zmenená/nová iná osoba sídlo v treťom štáte podľa § 10 ods. 4 Zákona o verejnom obstarávaní. Kupujúcemu sa zakazuje použiť na plnenie Zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) Zákona o verejnom obstarávaní.

## Predávajúci zaplatí Kupujúcemu zmluvnú pokutu vo výške 1 000 eur, ak porušil alebo riadne a úplne nevykonal povinnosť uvedenú v Článku 13.5. Zaplatením zmluvnej pokuty nie je dotknutý nárok Kupujúceho na náhradu škody, a to aj v rozsahu prevyšujúcom zmluvnú pokutu.

## Porušenie povinnosti Predávajúceho podľa Článku 13.5 sa považuje za podstatné porušenie zmluvy a oprávňuje Kupujúceho na odstúpenie od Zmluvy.

## Predávajúci zaplatí Kupujúcemu zmluvnú pokutu vo výške 10 000 eur, ak porušil alebo riadne a úplne nevykonal povinnosť uvedenú v Článku 13.6. Zaplatením zmluvnej pokuty nie je dotknutý nárok Kupujúceho na náhradu škody, a to aj v rozsahu prevyšujúcom zmluvnú pokutu.

## Porušenie povinnosti Predávajúceho podľa Článku 13.6 sa považuje za podstatné porušenie Zmluvy a oprávňuje Kupujúceho na odstúpenie od Zmluvy.

## Predávajúci nesmie predmet tejto Zmluvy ako celok odovzdať na plnenie inému subjektu. Predávajúci je oprávnený zveriť vykonanie časti predmetu tejto Zmluvy tretej osobe (subdodávateľovi) uvedenej v zozname subdodávateľov podľa **Prílohy č. 2** [*Zoznam subdodávateľov*].

## Subdodávatelia, ktorí sa budú podieľať na realizácií časti predmetu tejto Zmluvy a tiež údaje o osobe oprávnenej konať za subdodávateľa musia byť uvedené v zozname subdodávateľov, ktorý je povinný Predávajúci vyhotoviť a uviesť ako **Prílohu č. 2** [*Zoznam subdodávateľov*].

## Kupujúci má právo odstúpiť od tejto Zmluvy, ak Predávajúci nebol v čase uzavretia tejto Zmluvy zapísaný v registri partnerov verejného sektora a táto povinnosť mu zo Zákona o registri partnerov verejného sektora vyplývala alebo ak bol Predávajúci vymazaný z registra partnerov verejného sektora.

## Počas trvania tejto Zmluvy je Predávajúci oprávnený zmeniť subdodávateľa výlučne súlade s Článkom 13.5 a 13.6, pričom je povinný rešpektovať najmä nasledovné pravidlá:

1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona o registri partnerov verejného sektora, ak to uvedený právny predpis predpokladá; nemá sídlo v treťom štáte podľa § 10 ods. 4 Zákona o verejnom obstarávaní; ktorého konečným užívateľom výhod nie je verejný funkcionár vymedzený v § 11 ods. 1 písm. c) Zákona o verejnom obstarávaní,
2. subdodávateľ, ktorého sa týka návrh na zmenu, musí byť schopný realizovať príslušnú časť predmetu Zmluvy v rovnakej kvalite, ako pôvodný subdodávateľ,
3. poskytovateľ oznámi Kupujúcemu návrh na zmenu subdodávateľa.

## Ak Kupujúci zistí, že subdodávateľ nie je schopný plniť si svoje záväzky alebo nevykonáva príslušnú časť predmetu Zmluvy riadne, môže od Predávajúceho okamžite požadovať náhradu za subdodávateľa. Predávajúci je povinný vyhovieť najneskôr do 5 pracovných dní odo dňa doručenia žiadosti Kupujúceho alebo v tejto lehote Kupujúcemu oznámiť, že príslušný predmet plnenia tejto Zmluvy bude plniť sám. Požiadavka Kupujúceho na zmenu subdodávateľa podľa tohto bodu, nemá vplyv na povinnosť Predávajúceho plniť predmet tejto zmluvy riadne a včas.

## Predávajúci zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým Predávajúci nevykoná overenie identifikácie konečného užívateľa výhod, Kupujúci nie je povinný plniť zo Zmluvy a nedostane sa pri tom do omeškania. Kupujúci má právo odstúpiť od tejto Zmluvy z dôvodov uvedených v § 15 ods. 1 Zákona o registri partnerov verejného sektora. Kupujúci nie v omeškaní a nie je povinný plniť čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora.

## Ak sa po uzavretí Zmluvy stala konečným užívateľom výhod Predávajúceho, jeho subdodávateľa alebo jeho subdodávateľa podľa Zákona o registri partnerov verejného sektora osoba podľa § 11 ods. 1 písm. c) zákona o verejnom obstarávaní (verejný funkcionár), Kupujúci môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.

## Kupujúci má právo uplatniť si u Predávajúceho zmluvnú pokutu vo výške 100 eur za každý deň existencie dôvodu vzniku práva na odstúpenie od Zmluvy v zmysle § 15 ods. 1 Zákona o registri partnerov verejného sektora. Právo na zmluvnú pokutu zaniká, ak Kupujúci odstúpi od Zmluvy v súlade s § 15 ods. 1 Zákona o registri partnerov verejného sektora.

# Protikorupčná doložka

## Pri plnení tejto Zmluvy sa Predávajúci zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov.

## Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu Zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi Kupujúceho, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.

## Pokiaľ všeobecne záväzné právne predpisy neustanovujú inak, Predávajúci sa zaväzuje bez zbytočného odkladu oznámiť primeranou formou zástupcovi Kupujúceho akékoľvek podozrenie na porušenie akéhokoľvek ustanovenia tohto článku Zmluvy a byť súčinný pri dôkladnom vyšetrení takéhoto podozrenia.

## V prípade porušenia ktoréhokoľvek z vyššie uvedených ustanovení tohto článku Zmluvy Predávajúcim je Kupujúci oprávnený, aj bez predchádzajúceho upozornenia, odstúpiť od Zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od Zmluvy bez toho, aby Predávajúcemu vznikol akýkoľvek nárok zo zodpovednosti za odstúpenie Kupujúceho od Zmluvy.

## Predávajúci sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Predávajúci Kupujúceho v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí Kupujúcemu náklady vzniknuté v priamej príčinnej súvislosti s porušením tohto článku Zmluvy vrátane nákladov na právne zastúpenie.

# Medzinárodné sankcie

## Predávajúci podpisom tejto Zmluvy výslovne vyhlasuje, že v spoločnosti Predávajúceho nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Predávajúci podpisom tejto Zmluvy predovšetkým vyhlasuje, že:

## nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;

## nie je právnickou osobou, subjektom alebo orgánom, ktorého z viac ako 50% priamo alebo nepriamo vlastní subjekt uvedený pod písmenom a) vyššie;

## nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami  a), b) vyššie;

## subdodávatelia, dodávatelia alebo subjekty, na ktorých sa Predávajúci spolieha a na ktorých pripadá plnenie viac ako 10% hodnoty zákazky (zmluvy) nie sú subjektami uvedenými pod písmenami a), b), c)  vyššie.

## Predávajúci podpisom tejto Zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8.apríla 2022 (ďalej len „**Osoby na sankčných zoznamoch**“). Predávajúci podpisom tejto Zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ).

## Predávajúci podpisom tejto Zmluvy výslovne vyhlasuje, že plnením podľa tejto Zmluvy nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.

## Za účelom vylúčenia pochybností Predávajúci berie na vedomie a vyhlasuje, že v prípade, ak sa budú na strane Predávajúceho ako zmluvnej strany podieľať viaceré subjekty, vyhlásenia podľa bodu 15.1 až 15.3 tejto Zmluvy sa v plnom rozsahu vzťahujú na všetky subjekty na strane Predávajúceho.

## Predávajúci sa zaväzuje zabezpečiť pravdivosť vyhlásení uvedených v bode 15.1 až 15.3 tejto Zmluvy po celú dobu platnosti a účinnosti Zmluvy. V prípade, ak sa kedykoľvek v priebehu trvania Zmluvy preukáže nepravdivosť ktoréhokoľvek vyhlásenia Predávajúceho podľa 15.1 až 15.3 tejto Zmluvy, uvedená skutočnosť predstavuje podstatné porušenie tejto Zmluvy zo strany Predávajúceho, zakladajúce oprávnenie Kupujúceho okamžite odstúpiť od tejto Zmluvy s účinnosťou ku dňu doručenia oznámenia o odstúpení od Zmluvy Predávajúcemu a to bez akéhokoľvek nároku Predávajúceho na náhradu škody.

## Predávajúci berie na vedomie, že v prípade, ak sa preukáže nepravdivosť ktoréhokoľvek vyhlásenia Predávajúceho podľa bodu 15.2 tejto Zmluvy, bude Kupujúci postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 15.2 tejto Zmluvy a na základe dohody Zmluvných strán Kupujúcemu zároveň vzniká nárok na úhradu zmluvnej pokuty voči Predávajúcemu vo výške plnení poskytnutých Predávajúcim Kupujúcemu podľa ustanovení tejto Zmluvy za obdobie, počas ktorého bola preukázaná nepravdivosť vyhlásenia.

# Záverečné ustanovenia

## Právne vzťahy Zmluvných strán, touto Zmluvou neupravené, sa riadia príslušnými ustanoveniami Zákona o verejnom obstarávaní, Obchodného zákonníka a ostatnými právnymi predpismi SR.

## Táto Zmluva nadobúda platnosť dňom jej podpisu Zmluvnými stranami a účinnosť nadobudne po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania (Súťaže) vedúceho k uzatvoreniu tejto Zmluvy („VO“), pričom rozhodujúci je dátum doručenia správy z kontroly prijímateľovi (Kupujúcemu). Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, Zmluva nadobudne účinnosť momentom súhlasu prijímateľa (Kupujúceho) s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO. Zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií). Predávajúci týmto vyhlasuje, že s uvedeným zverejnením Zmluvy súhlasí.

## Táto Zmluva sa uzatvára na dobu určitú v trvaní šiestich (6) kalendárnych mesiacov odo dňa nadobudnutia jej účinnosti, resp. do vyčerpania maximálneho finančného limitu v súlade s Článkom 3.2, podľa toho, ktorá skutočnosť nastane skôr.

## Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.

## Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.

## Predávajúci berie na vedomie, že v prípade obstarania Tovaru a Súvisiacich služieb spolufinancovaného z Operačného programu Integrovaná infraštruktúra (ďalej ako „OPII“) je povinný v súvislosti s plnením tejto Zmluvy strpieť výkon kontroly/auditu/overovania súvisiaceho s dodávaným Tovarom a Súvisiacimi službami oprávnenými osobami na výkon tejto kontroly/auditu/ overovania a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, ako aj do termínov stanovených pre Kupujúceho v zmluvnom vzťahu s riadiacim orgánom OPII, v rámci ktorých si Kupujúci nárokuje na refundáciu a/alebo systém predfinancovania výdavkov uhradených Predávajúcim, ktoré vznikli s plnením tejto Zmluvy.

## Oprávnené osoby na výkon kontroly/auditu/overovania na mieste v súvislosti s predmetom tejto Zmluvy sú najmä:

## riadiaci orgán operačného programu OPII a ním poverené osoby;

## útvar vnútorného auditu riadiaceho orgánu operačného programu OPII a ním poverené osoby;

## Najvyšší kontrolný úrad SR a certifikačný orgán a nimi poverené osoby;

## orgán auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu;

## splnomocnení zástupcovia Európskej Komisie a Európskeho dvora audítorov;

## orgán zabezpečujúci ochranu finančných záujmov EÚ;

## osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi SR a EÚ.

## Ak ktorékoľvek z ustanovení Zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení Zmluvy zostane nedotknutá.

## Neoddeliteľnou súčasťou tejto Zmluvy je:

Príloha č. 1: Špecifikácia predmetu zmluvy a štruktúrovaný rozpočet ceny

Príloha č. 2: Zoznam subdodávateľov

## Zmluva bola vyhotovená v štyroch (4) rovnopisoch v slovenskom jazyku. Kupujúci prevezme dva (2) rovnopisy Zmluvy a Predávajúci prevezme dva (2) rovnopisy Zmluvy.

## Zmluvné strany sa výslovne dohodli, že ich zmluvné práva a povinnosti sa budú spravovať touto Zmluvou a Objednávkami. Práva a povinnosti v tejto Zmluve a Objednávke neupravená, sa riadia príslušnými ustanoveniami Obchodného zákonníka.

## V prípade, že na základe tejto Zmluvy alebo v súvislosti s touto Zmluvou dôjde k spracúvaniu osobných údajov, uzatvoria Zmluvné strany medzi sebou samostatnú zmluvu o spracúvaní osobných údajov.

## Zmluvné strany vyhlasujú, že táto Zmluva je vyjadrením ich slobodnej vôle a že bola podpísaná vážne a nie v tiesni alebo za nápadne nevýhodných podmienok.

V Bratislave, dňa ................ V Bratislave, dňa ................

**Za Kupujúceho: Za Predávajúceho:**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**Príloha č. 1**

Špecifikácia predmetu zmluvy a štruktúrovaný rozpočet ceny, ktorý bude doplnený podľa úspešnej ponuky uchádzača

Za Predávajúceho:

*Osoba opravená konať za spoločnosť*

**Príloha č. 2**

Zoznam subdodávateľov

Obchodné meno uchádzača:

Sídlo alebo miesto podnikania uchádzača:

IČO:

Právna forma:

Predmetom zákazky je záväzok Predávajúceho dodať Kupujúcemu Tovar a poskytnúť Súvisiace služby **špecifikovane v Prílohe č. 1** [Špecifikácia predmetu zmluvy a štruktúrovaný rozpočet ceny], vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Zabezpečenie uvedeného predmetu zákazky budem(e) plniť prostredníctvom týchto subdodávateľov:**

* + - * 1. Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* viac ako 50 %

V Bratislave, dňa \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

Poznámka: *Uchádzač doplní počet subdodávateľov podľa potreby.*

Ako *stručný opis zákazky uvedie podľa relevantnosti, údaje uvedené v Prílohe č. 1.*